text: সেনাপ্রধানের সাথে জাতিসংঘের প্রতিনিধিদলের সৌজন্য সাক্ষাৎ
  বিশেষ সংবাদদাতা | প্রকাশের সময় : ৪ অক্টোবর, ২০১৭, ১২:০০ এএম
  জাতিসংঘের সহকারী মহাসচিব, ডিপার্টমেন্ট অব ফিল্ড সাপোর্ট, লিসা এম. ব্যুটেনহেইম-এর নেতৃত্বে ৩ সদস্যের একটি উচ্চপদস্থ প্রতিনিধিদল গতকাল মঙ্গলবার ঢাকা সেনানিবাসস্থ সেনাসদরে সেনাবাহিনী প্রধান জেনারেল আবু বেলাল মোহাম্মদ শফিউল হকের সাথে সৌজন্য সাক্ষাৎ করেন। সাক্ষাৎকালে তাঁরা পারস্পরিক কুশলাদি বিনিময় ছাড়াও জাতিসংঘ মিশনে বাংলাদেশের অবদান, কার্যক্রম, প্রশিক্ষণ ও পেশাগত বিভিন্ন বিষয়ে আলোচনা করেন। প্রতিনিধিদলটি জাতিসংঘ মিশনে বাংলাদেশ সেনাবাহিনীর কার্যক্রম ও পেশাাদারিত্বের ভূয়সী প্রশংসা করেন। এ সময় প্রতিনিধিদলের সাথে ছিলেন শান্তিরক্ষা কার্যক্রমের উপ-সামরিক উপদেষ্টা মেজর জেনারেল হিউ ভ্যান রোজে, ও স্ট্রাটেজিক ফোর্স জেনারেশন এন্ড ক্যাপাবিলিটি প্যানিং এর দলনেতা অ্যাডাম সি¥থ। উল্লেখ্য, প্রতিনিধিদলটি ৩০ সেপ্টেম্বর জাতিসংঘ ডিফেন্স পিসকিপিং মিনিস্ট্রিয়াল মিটিং ২০১৭ এর প্রস্তুতিমূলক সম্মেলন এ অংশগ্রহণে জন্য বাংলাদেশে আগমন করেন। এছাড়াও প্রতিনিধিদলটি নৌ ও বিমানবাহিনী প্রধান এবং প্রিন্সিপাল স্টাফ অফিসার (পিএসও), এএফডি এর সাথে সৌজন্য সাক্ষাত করেন। পরবর্তীতে প্রতিনিধিদল বাংলাদেশ ইন্সটিটিউড অব পিস সার্পোট অপারেশন ট্রেনিং (বিপসট) পরিদর্শন করেন। সফর শেষে প্রতিনিধিদল গতকাল ঢাকা ত্যাগ করেন।